
מענה על שאלות ספקים
	מס'
	שם הפרק / נספח
	מספר
סעיף
	השאלה
	תשובה

	1. 
	פרק א׳ וב'
	8.1.2
	סעיף 8.1.2 מתייחס למציע כאישיות משפטית עצמאית ולהתאגדות כחברה, וסעיף 14.3 מתייחס להחזקות ולאמצעי שליטה במציע. נבקש לאשר כי חברה רשאית להגיש הצעה, בכפוף לעמידתה בתנאי הסף המנהליים ולהצגת יועצים העומדים אישית בתנאי הסף המקצועיים, אשר ניסיונם ייבחן לצורך ניקוד האיכות והם שיבצעו את השירות בפועל. ככל שהנוסח אינו מאפשר זאת, נבקש להתאימו, לצורך הרחבת התחרות ואפשרות ההשתתפות של חברות בעלות יכולת גיוס וניהול מקצועי לרבות בתחומי בריאות הנפש שבהם קיים קשיי גיוס לרבות פסיכיאטר נוער וילדים.
	המכרז מופנה לבעלי מקצועות עצמם ולא לחברות המציע עצמו יהיה בעל המקצוע והמסגרת ההצעה יש למלא את פרטיו ואת הניסיון שלו, כל זאת  בהתאם לנדרש במסמכי המכרז.

	2. 
	פרק א׳
	סעיף 7
	נבקש לדחות את המועד האחרון להגשת הצעות, הקבוע ל־20.10.2026, כך שיחול לפחות 14 ימים לאחר פרסום המענה לשאלות ההבהרה. ההבהרות המבוקשות בעניין התעריפים, השתתפות חברות, מיקומי השירות והיקפי הנוכחות משפיעות מהותית על ההיערכות להגשה. פרק הזמן הנוסף נדרש לאיתור יועצים העומדים בתנאי הסף, לבחינת זמינותם, לסיכום תנאי ההתקשרות עמם ולהשלמת המסמכים הנדרשים.
	המועד האחרון להגשת ההצעות נדחה ליום: 27/10/2026 שעה 12:00

	3. 
	פרק ב׳
	סלים
 1–2
	נבקש להעלות את התעריף לרופא ילדים ולפסיכיאטר ילדים ל־700 ₪ לשעה לפחות, כולל מע״מ ולפני הנחה. התעריף שנקבע לשני התפקידים, 421.26 ₪, נמוך מהתעריף לעובד סוציאלי פסיכותרפיסט במכרז, העומד על 482.62 ₪. לנוכח דרישות ההתמחות והניסיון, האחריות הרפואית, הפריסה הגאוגרפית והקושי בגיוס רופאים מתאימים, ובפרט פסיכיאטרים לילדים ולמתבגרים, נבקש להתאים את התעריפים באופן שיאפשר גיוס ושימור אנשי מקצוע העומדים בדרישות והבטחת רציפות השירות.
	התעריף שנקבע במכרז נשאר ללא שינוי

	4. 
	פרק ג׳
	סעיף 2.
	נבקש לפרט, ביחס לכל אחד מהסלים, את המוסדות והיישובים שבהם יינתנו השירותים, תדירות ההגעה הנדרשת וחלוקת השעות הצפויה בין האתרים. האם כלל השירותים מחייבים נוכחות פיזית, או שניתן לבצע חלקם מרחוק, לרבות ייעוץ, הדרכת צוותים וישיבות מקצועיות? בפרט, האם רופא הילדים נדרש לבצע ביקורים פיזיים בפריסה ארצית במסגרת מכסה של עד 35 שעות בחודש? המידע נדרש לצורך בחינת זמינות המועמדים, היערכות לנסיעות ותמחור השירות.
	פעילות רופא הילדים תהיה בכל הארץ ותיקבע על פי צורכי היחידה המקצועית.
הפעילות כוללת ביקורים פיזיים במוסדות החינוך.
כל זאת במסגרת ה 35 שעות החודשית בהם הוא יפעל.

	5. 
	פרק ג
	סעיף 2.1.2
	סל 2 כולל שירותי פסיכיאטר ילדים לאזור המרכז ולאזור הדרום. נבקש לפרט באילו מוסדות ויישובים יינתנו שירותי פסיכיאטריית ילדים באזור המרכז ובאזור הדרום, ומהי חלוקת השעות והתדירות הנדרשת בכל מקום אם מכסת 80 השעות החודשיות היא לכל פסיכיאטר או לכל הסל? בנוסף, האם נדרשת נוכחות פיזית בכל מוסד, והאם ניתן לספק חלק מהשירות מרחוק עקב קשיי גיוס?
	הפעילות של הפסיכיאטר תהיה במתכונת עבודה היברידית כלומר עבודה המשלבת ביקורים בשטח ועבודה מהבית , כל זאת באישור היחידה המקצועית.
רשימת המוסדות בהם יפעל נותן השירות תקבע על ידי היחידה המקצועית במינהל וזאת בהתאם לצורך (אזור מרכז ודרום) ועל פי שיקול דעת היחידה המקצועית בלבד.
רשימת המוסדות  תועבר לנותן השירות מיד עם תחילת ההתקשרות .

	6. 
	הצעת מחיר
	סל 1-2
	נבקש להעלות את התעריף לרופא ילדים ולפסיכיאטר ילדים ל־700 ₪ לשעה לפחות, בתוספת מע״מ ולפני הנחה, ולעדכן בהתאם את התעריף בטבלאות ל־826 ₪ כולל מע״מ. התעריף הקיים, 421.26 ₪ כולל מע״מ, משקף 357 ₪ בלבד לפני מע״מ. לנוכח דרישות ההתמחות והניסיון, האחריות הרפואית, הפריסה הגאוגרפית והקושי בגיוס רופאים מתאימים, ובפרט מומחים בפסיכיאטריה של הילד והמתבגר, נבקש להתאים את התעריפים כדי לאפשר גיוס ושימור אנשי מקצוע העומדים בדרישות ולהבטיח רציפות ואיכות שירות.
	ראה תשובה לשאלה 3 לעיל

	7. 
	פרק ב
	12.3.5
	 בהתאם לסעיף 5.3.1.2.2, ניסיון בעבודה כעו"ס בפנימייה הינו רכיב איכות ולא תנאי סף.
אנא הבהרתכם.
	כן זה מדד איכות ולא דרישת סף

	8. 
	פרק ב
	13.2
	בסעיף 5.3.1.2.2 במדדי האיכות, ישנם 4 פרמטרים לניקוד. אחד מהם הוא ניסיון בעבודה כעו"ס בפנימייה.
מדוע אינו מפורט בסעיף זה אשר משקף את מרכיבי האיכות?
	סעיף זה נשמט בטעות.
יש לתקן את סעיף 13.2 כדלקמן:

13.2. סל 3, סל 4 וסל 5

13.2.1.	עבודה עם בני נוער בסיכון. מציע בעל ניסיון בעבודה עם בני נוער בסיכון, יקבל 100 נקודות  
13.2.2.	 עבודה בפנימיות. ניסיון בעבודה כעו"ס בפנימיות, יקבל 100 נקודות .
13.2.3.	לימודי תעודה בפסיכותרפיה. מציע בוגר לימודי תעודה בפסיכותרפיה ממוסד מוכר, יקבל 100 נקודות . 
13.2.4.	ראיון עם המציע 
לביצוע הראיון יוזמן המציע שהגיש את הצעתו. במסגרת הראיון ישאלו שאלות לצורך התרשמות מהמציע, ובחינת ההתאמה של המציע לדרישות המכרז, יכולתיו וידיעותיו המקצועיות כמו כן ישמש הראיון להתרשמות כללית מהמציע. הציון המירבי בראיון יהיה  עד 100 נקודות.

	9. 
	פרק א
	4.5.1
	 האם תעודת הדרכה לסטודנטים בעבודה סוציאלית עונה על הדרישה?
	הדרישה לתואר שני נשארת ללא שינוי

	10. 
	פרק ב
	11
	 מה לרשום במידה ולמציע מספר מועמדים?
	מציע יוכל להיות רק מועמד אחד.
ראה תשובה לשאלה 1 לעיל

